PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

A V I Z

asupra proiectului de Lege pentru aprobarea Ordonanţei de urgenţă a Guvernului nr. 69/2003 pentru modificarea art. 4 alin. (1) din Legea nr. 118/2002 pentru instituirea indemnizaţiei de merit


Proiectul de Lege pentru aprobarea Ordonanţei de urgenţă a Guvernului nr. 69/2003 pentru modificarea art. 4 alin. (1) din Legea nr. 118/2002 pentru instituirea indemnizaţiei de merit (Pl 577/2003) a fost trimis Comisiei pentru cultură, arte, mijloace de informare în masă cu adresa nr. 577/22.09.2003, Comisia pentru cultură, arte, mijloace de informare în masă fiind sesizată pentru aviz. Cu acest proiect de Lege a fost sesizată în fond Comisia pentru muncă şi protecţie socială. 

Proiectul de Lege face parte din categoria legilor ordinare, potrivit prevederilor art. 72 alin. (1) din Constituţie. 

Proiectul de Lege a fost adoptat de Senat în şedinţa din 18 septembrie 2003.

Proiectul de Lege a fost dezbătut în şedinţele Comisiei din 24 şi 25 septembrie 2003. 

În redactarea avizului, Comisia a ţinut cont de avizul Consiliului Legislativ.

La lucrările Comisiei au fost prezenţi 18 deputaţi, din totalul de 19 de membri ai Comisiei.

Avizul Comisiei a fost adoptat cu unanimitatea voturilor celor prezenţi  în sală în momentul votului (11 voturi).

În urma dezbaterii, Comisia pentru cultură, arte, mijloace de informare în masă propune adoptarea proiectului de Lege pentru aprobarea Ordonanţei de urgenţă a Guvernului nr. 69/2003 pentru modificarea art. 4 alin. (1) din Legea nr. 118/2002 pentru instituirea indemnizaţiei de merit, cu amendamentele anexate.

PREŞEDINTE, 


SECRETAR,

Mihai Adrian MĂLAIMARE  
MÁRTON Árpád Francisc

    Consilier, 




    Expert,

    Virgil Ştefan NIŢULESCU 

           Cristina DAN

Comisia pentru cultură, arte, 
mijloace de informare în masă 

A M E N D A M E N T E   A D M I S E

la proiectul de Lege privind aprobarea Ordonanţei de urgenţă a Guvernului nr. 69/2003 pentru modificarea art. 4 alin. (1) din Legea nr. 118/2002 pentru instituirea indemnizaţiei de merit

Nr.

crt.
Text iniţial
Textul propus 

(autorul amendamentului)
Motivarea amendamentelor propuse

0
1
2
3

1. 
Articol unic. – Se aprobă Ordonanţa de urgenţă a Guvernului nr. 69/2003 pentru modificarea art. 4 alin. (1) din Legea nr. 118/2002 pentru instituirea indemnizaţiei de merit, publicată în Monitorul Oficial al României, Partea I, nr. 593 din 20 august 2003.
Articolul unic al Legii se modifică şi va avea următorul cuprins:

Articol unic. – Se aprobă Ordonanţa de urgenţă a Guvernului nr. 69/2003 pentru modificarea art. 4 alin. (1) din Legea nr. 118/2002 pentru instituirea indemnizaţiei de merit, publicată în Monitorul Oficial al României, Partea I, nr. 593 din 20 august 2003 cu următoarele modificări şi completări:

(Amendament propus de Comisie)
Din motive de tehnică legislativă.



2. 
Articol unic. – Alineatul (1) al articolului 4 din Legea nr. 118/2002 pentru instituirea indemnizaţiei de merit, publicată în Monitorul oficial al României, Partea I, nr. 189 din 20 martie 2002, se modifică şi va avea următorul cuprins:
„(1) Prin prezenta lege se înfiinţează Comisia naţională pentru acordarea indemnizaţiei de merit, compusă din preşedintele Academiei Române, preşedinţii comisiilor de cultură şi ai comisiilor de muncă de la Senat şi de la Camera Deputaţilor, ministrul culturii şi cultelor, ministrul educaţiei, cercetării şi tineretului, preşedintele Agenţiei Naţionale pentru Sport şi preşedinţii uniunilor de creatori care fac parte din Alianţa Naţională a Uniunilor de Creatori din România.“
Articolul unic din Ordonanţa de urgenţă devine art. I, se modifică şi va avea următorul cuprins:

Art. I. – Alineatul (1) al articolului 4 din Legea nr. 118/2002 pentru instituirea indemnizaţiei de merit, publicată în Monitorul oficial al României, Partea I, nr. 189 din 20 martie 2002, se modifică şi va avea următorul cuprins:
„(1) Prin prezenta lege se înfiinţează Comisia naţională pentru acordarea indemnizaţiei de merit, compusă din preşedintele Academiei Române, preşedinţii comisiilor pentru cultură şi ai comisiilor pentru muncă de la Senat şi de la Camera Deputaţilor, ministrul culturii şi cultelor, ministrul educaţiei, cercetării şi tineretului, preşedintele Agenţiei Naţionale pentru Sport şi şapte preşedinţi ai uniunilor de creatori recunoscute potrivit legii.“ 

(Amendament propus de Comisie) 
Pentru respectarea denumirilor comisiilor. 

Nu toate uniunile de creatori din România sunt membre ale Alianţei Naţionale a Uniunilor de Creatori. 

3. 
_________________
După Art. I se introduce un articol nou, care va avea următorul cuprins:

Art. II. – După alineatul (1) al articolului 4 se introduce un alineat nou, alin. (11), care va avea următorul cuprins: 

„(11) Cei şapte preşedinţi ai uniunilor de creatori sunt selecţionaţi, anual, pentru a face parte din Comisia naţională pentru acordarea indemnizaţiei de merit, prin decizia comună a preşedinţilor comisiilor pentru cultură din Senat şi Camera Deputaţilor şi a ministrului culturii şi cultelor.“ 

(Amendament propus de Comisie)
Din motive de tehnică legislativă.

Pentru a permite, printr-o modalitate suplă şi eficientă, desemnarea celor şapte preşedinţi de uniuni.

